《江阴杨使君寄示与杨从事唱和诗一轴奉酬》
宋代·沈遘

使君嶷嶷下中台，幕府飘飘得上才。仲宝初招庾郎至，微之还遇窦生来。

江山满目归吟笔，宾主相忘属酒杯。自愧邻城非胜赏，联章大轴为谁开。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。